Antti Lötjönen

Antti Lötjönen (s. 18. huhtikuuta 1980) on suomalainen jazzbasisti. Hän soittaa The Five Corners Quintetissä ja Ilmiliekki Quartetissa sekä useissa muissa yhtyeissä.

Kuopiosta kotoisin oleva Lötjönen alkoi soittaa pianoa kuusivuotiaana. Hän siirtyi kolmannella luokalla musiikkiluokalle ja alkoi soittaa klassista trumpettia. Hän soitti myös sähkökitaraa ennen kuin alkoi soittaa sähköbassoa viidennellä tai kuudennella luokalla. Lukioikäisenä Lötjönen sai ensimmäisen kontrabassonsa ja kiinnostui jazzista Jaco Pastoriuksen musiikin myötä. Hän opiskeli Kuopion konservatoriossa, jossa häntä opettivat muun muassa Jarmo Hiekkala ja Timo Hirvonen. Päästyään ylioppilaaksi hän toimi puoli vuotta bassonsoiton opettajana Kuopion konservatoriossa. Lukukauden 2001–2002 Lötjönen opiskeli Helsingin ammattikorkeakoulu Stadian pop/jazz-linjalla ja pääsi sen jälkeen Sibelius-Akatemian jazzosastolle.

Lötjösen ensimmäinen merkittävä yhtye oli Ilmiliekki Quartet, joka on julkaissut kolme albumia vuosina 2003, 2006 ja 2010 sekä voittanut useita musiikkipalkintoja. Vuonna 2003 Lötjönen liittyi The Five Corners Quintetin keikkakokoonpanoon. Yhtye on julkaissut kaksi albumia sekä konsertoinut runsaasti Euroopassa, Yhdysvalloissa ja Aasiassa.

Lötjösen oma yhtye Antti Lötjönen Quartet East debytoi Helsingin Musiikkitalossa 15. toukokuuta 2013. Konsertti oli samalla Lötjösen jazzmusiikin A-tutkintokonsertti.

Lisäksi Lötjönen on soittanut Jukka Eskolan, Timo Lassyn, Aki Rissasen, Alexi Tuomarilan, Joonas Haaviston ja Eeppi Ursinin yhtyeissä sekä Jaska Lukkarinen triossa sekä Sun Triossa yhdessä Kalevi ja Olavi Louhivuoren kanssa.

Jazzyhtyeiden ohella Lötjönen on soittanut Ilmari Pohjolan Silvio-rockyhtyeessä, Verneri Pohjolan Aurora-projektissa sekä yhdessä Värttinän kanssa.

Lötjönen on toiminut myös säveltäjänä muun muassa Sun Triossa. 

 Valikoituja julkaisuja 

 The Five Corners Quintet:


 Ilmiliekki Quartet



 Jukka Eskola Quintet

 Timo Lassy Band


 Sun Trio


 Silvio

 Verneri Pohjola


 Lähteet 

 Aiheesta muualla 

 The Five Corners Quintetin verkkosivut 


Luokka:Suomalaiset jazzmuusikot
Luokka:Suomalaiset kontrabasistit
Luokka:Jazzkontrabasistit
Luokka:Suomalaiset jazzmusiikin säveltäjät
Luokka:Suomalaiset sovittajat
Luokka:Suomalaiset rockmuusikot
Luokka:Vuonna 1980 syntyneet
Luokka:Elävät henkilöt